સામાજિક સમાવેશીકરણ બાબતે વાત કરતાં તેમણે વિદ્યાર્થીઓને હૈદ્રાબાદમાં મિલિંગ કામલેની મદદથી સફાઇ કામદારોને થયેલી મદદની વાત કરી હતી. તેમણે જણાવ્યું કે, આવા અનેક લોકોના પ્રયત્નો અને મહેનતના કારણે કોઇ પણ વેપાર કે સામાજિક આર્થિક પહેલ સફળ થઇ શકે છે, તેથી વંચિતોની અવગણના કરવાને બદલે તેમના કામને સરાહો, તેમને સ્વીકારો અને તેમને પુરતુ સન્માન આપો. એવું વ્યાપક બિઝનેસ મોડેલ તૈયાર કરો, જેમાં સર્વસમાવિષ્ટ હોય. પ્રો. ગુપ્તાએ જણાવ્યું કે, ટૂંકા ગાળાની સફળતાને ધ્યાનમાં રાખીને બિઝનેસ શરૂ ન કરો, સમાજનો લાંબા ગાળાનો ફાયદો જોઇને કોઇ પણ બિઝનેસ પર કામ શરૂ કરો.